FI
C 255 A/4
Euroopan unionin virallinen lehti
20.7.2023
Kilpailun läpäisseiden hakijoiden on palvelukseen ottamisen jälkeen pystyttävä tuomaan taitonsa ja niin yleiset kuin alakohtaisetkin kompetenssinsa esiin yhdellä EUIPOn kielistä.
Sen vuoksi on tarpeen järjestää valintamenettelyn pääkohdat tällä kielellä.
Teknisistä syistä ja jotta varmistetaan johdonmukaisuus kaikkien kokeiden yhteydessä, kokeiden aikana annettavissa ohjeissa, kokeiden hallinnointia varten käytettävillä tietoteknisillä alustoilla ja viestinnässä valvojien kanssa käytetään englantia.
Hakijoille lähetettävissä kutsuissa ja EUIPOn verkkosivustolla on linkki, jonka kautta löytyvät ohjeiden ja tietoteknisten käyttöliittymien olennaisten ruutukaappausten käännökset EUIPOn viidelle kielelle.
4.3 Kilpailun vaiheet 4.3.1 Hakemus Hakijalla on oltava hakemuksen tekemistä varten EPSO-tili, joten tarvittaessa hänen on luotava sellainen.
Kaikkiin EPSO-hakemuksiin käytetään samaa tiliä.
Hakemukset tehdään sähköisesti EPSOn verkkosivuilla (4).
Hakuaika päättyy 29. elokuuta 2023 klo 12.00 Keski-Euroopan aikaa.
Validoimalla hakemuslomakkeen hakija vakuuttaa täyttävänsä kaikki kohdassa ”Hakukelpoisuus” esitetyt edellytykset.
Kun hakija on validoinut hakemuslomakkeen, tietoja ei voi enää muuttaa.
Hakijan on huolehdittava siitä, että hakemus on täytetty ja validoitu määräaikaan mennessä.
Hakijan on ladattava EPSO-tililleen skannatut jäljennökset asiakirjoista, jotka todistavat hakemuslomakkeessa ilmoitetut tiedot oikeiksi, viimeistään 2. lokakuuta 2023 klo 12.00 Keski-Euroopan aikaa.
4.3.2 Kokeet Kaikki hakijat, jotka ovat validoineet hakemuksensa tässä ilmoituksessa mainittuun määräaikaan mennessä, kutsutaan kokeisiin.
a) Päättelykykyä mittaavat kokeet Hakijoiden päättelykykyä mittaavien kokeiden järjestelyt ovat seuraavat:
Kieli
Kysymykset
Kesto
Vaadittu vähimmäispistemäärä
Kielellinen päättely
Kieli 1
20 kysymystä
35 minuuttia
10/20
Numeerinen päättely
Kieli 1
10 kysymystä
20 minuuttia
Abstrakti päättely
Kieli 1
10 kysymystä
10 minuuttia
Numeerinen ja abstrakti päättely yhteensä: 10/20
Koe
Läpäistäkseen päättelykykyä mittaavat kokeet hakijan on saatava sekä vaadittu vähimmäispistemäärä 10/20 kielellistä päättelykykyä mittaavasta kokeesta että yhteensä vähintään 10/20 pistettä numeerista ja abstraktia päättelykykyä mittaavista kokeista.
Näiden kokeiden tarkoituksena on valita hakijat, joilla on riittävän hyvä päättelykyky.
Nämä kokeet ovat karsivia, joten hakijoiden on saatava vaaditut vähimmäispistemäärät pysyäkseen mukana kilpailussa, mutta näissä kokeissa saatuja pisteitä ei oteta huomioon laskettaessa hakijan lopullista kokonaispistemäärää (ks. kohta 4.3.3).
Jos hakija ei saa päättelykykyä mittaavissa kokeissa vaadittuja vähimmäispistemääriä, hänen muita kokeitaan (alakohtainen monivalintakoe ja case-tehtävä) ei pisteytetä eikä niiden tuloksia ilmoiteta.
(4)
https://epso.europa.eu/fi/job-opportunities/open-for-application